**Джон Фрэнсіс О’Шы** (англ.: John Francis O’Shea, ірл.: Seán Ó Sé; нар. 30 красавіка 1981, Уотэрфард, Ірландыя) — былы ірландскі футбаліст, абаронца. Ігрок нацыянальнай зборнай Ірландыі (2001—2018). Быў здольны згуляць не толькі на пазіцыі цэнтральнага ці ўскрайняга абаронцы, але і на пазіцыі апорнага паўабронцы.

Кар’ера
-------

### «Манчэстэр Юнайтэд»

Далучыўся да клуба «Манчэстэр Юнайтэд» ва ўзросце 17 гадоў. Дэбют у складзе каманды адбыўся 13 кастрычніка 1999 года ў матчы на Кубак Англіі супраць клуба «Астан Віла», які скончыўся паражэннем «чырвоных д’яблаў» з лікам 0:3. 2000 год правёў у арэндзе ў клубе «Борнмут», а на наступны год з’ехаў гуляць у кантынентальную Еўропу, правёўшы некаторы час у складзе бельгійскага клуба «Антверпен».

Вярнуўшыся дамоў цягам сезона 2002/03, стаў асноўным іграком «Манчэстэр Юнайтэд», дэманструючы рознабаковую гульню на ўсіх пазіцыях абароны, а таксама на пазіцыі цэнтральнага паўабаронцы. Па выніках сезона Джон стаў чэмпіёнам Англіі. У сезоне 2003/04 Рыа Фердынанд не гуляў паўгады з-за дыскваліфікацыі, атрыманай пасля пропуску тэсту на допінг. О’Шы замяніў Фердынанда ў цэнтры абароны і дапамог «Манчэстэру» выйсці ў фінал Кубка Англіі, у якім манкуніянцы абгулялі «Мілуал» з лікам 3:0.

О’Шы дэманстраваў стабільную гульнявую форму ў сезоне 2004/05. У той час з’явіліся чуткі аб магчымым сыходзе ірландца з «Манчэстэра» ў «Ліверпул» або «Ньюкасл Юнайтэд», аднак гэтага не адбылося. 4 лютага 2007 года, падчас матча англійскай Прэм’ер-лігі супраць «Тотэнхэма», Джон замяніў у браме Эдвіна ван дэр Сара, які зламаў нос падчас адбору мяча, бо да таго моманту клубам былі выкарыстаны ўсе тры замены.

### «Сандэрленд»

7 ліпеня 2011 года Джон О’Шы афіцыйна стаў іграком «Сандэрленда». 30-гадовы ірландзец падпісаў кантракт на чатыры гады. 27 жніўня О’Шы правёў першы матч за новы клуб, а 29 снежня 2012 года Джон упершыню забіў у складзе каманды, што, аднак, не зберагло «чорных катоў» ад паражэнні ў матчы супраць «Тотэнхэма».

Па выніках сезона 2016/17 «Сандэрленд» страціў месца ў Прэм’ер-лізе, і ўлетку 2017 года О’Шы ў якасці свабоднага агента пакінуў каманду. Аднак неўзабаве вярнуўся ў «Сандэрленд» і падпісаў новы аднагадовы кантракт з клубам. Па выніках сезона 2017/18 «Сандэрленд» зноў панізіўся ў класе. У чэрвені 2018 года О’Шы перайшоў у клуб Чымпіёншыпа «Рэдынг». У красавіку 2019 года абвясціў аб завяршэнні кар’еры па заканчэнні сезона.

Міжнародныя выступы
-------------------

О’Шы дэбютаваў у складзе нацыянальнай зборнай Ірландыі 15 жніўня 2001 года, калі ён выйшаў на замену на 84 хвіліне ў хатнім матчы супраць зборнай Харватыі. Яго дэбют скончыўся расчараваннем, бо на Джоне харвацкія ігракі зарабілі пенальці ў кампенсаваны час, што прывяло ў да голу ў браму Ірландыі, і выніку гульні 2:2. 19 жніўня 2003 года О’Шы забіў свой першы гол за нацыянальную каманду і прынес сваёй зборнай перамогу над Аўстраліяй з лікам 2:1.

Дасягненні
----------

**«Манчэстэр Юнайтэд»**:

* Чэмпіён Англіі (5): 2003, 2007, 2008, 2009, 2011
* Уладальнік Кубку Англіі: 2004
* Уладальнік Кубку Футбольнай лігі (3): 2006, 2009, 2010
* Уладальнік Суперкубку Англіі (4): 2003, 2007, 2008, 2010
* Пераможца Лігі чэмпіёнаў: 2008
* Пераможца клубнага чэмпіянату свету: 2008

Зноскі
------

1. ↑  John O'Shea // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  John O’Shea, Manchester United player. Aboutmanutd.com
3. ↑  Ferdinand banned for eight months. BBC Sport
4. ↑  Tottenham 0-4 Man Utd. BBC Sport
5. ↑  Man Utd’s John O’Shea signs four-year Sunderland deal. BBC Sport
6. ↑  Sunderland 1-2 Tottenham. BBC Sport
7. ↑  Ireland 2-1 Australia: Late comeback Архівавана 23 кастрычніка 2012.. ESPN Soccernet

Спасылкі
--------

* Лагатып Вікісховішча На Вікісховішчы ёсць медыяфайлы па тэме Джон О’Шы
* Профіль на сайце *transfermarkt.com* (англ.)
* Статыстыка на сайце *National Football Teams* (англ.)
* Профіль на сайце *soccerway.com* (руск.)
* Статыстыка на сайце *UEFA.com* (руск.)
* Статыстыка на сайце *FIFA* (англ.)
* Статыстыка на сайце *soccerbase.com* (англ.)

| Склады зборнай Ірландыі |
| --- |
| 

| ⛭Зборная Ірландыі — Чэмпіянат Еўропы 2012 |
| --- |
| Сцяг Ірландыі | 
* 1 Гівен (б)
* 2 Сент-Леджэр
* 3 Уорд
* 4 О’Шы
* 5 Дан
* 6 Уілан
* 7 Мак-Гідзі
* 8 Эндрус
* 9 Дойл
* 10 Робі Кін
* 11 Даф
* 12 Келі
* 13 Макшэйн
* 14 Уолтэрс
* 15 Гібсан
* 16 Уэствуд (б)
* 17 Хант
* 18 О'Дзі
* 19 Лонг
* 20 Кокс
* 21 Грын
* 22 Мак-Клейн
* 23 Форд (б)
* трэнер: Джавані Трапатоні

 |

 |
| 

| ⛭Зборная Ірландыі — Чэмпіянат Еўропы 2016 |
| --- |
| Сцяг Ірландыі | 
* 1 Уэствуд (б)
* 2 Коўлман
* 3 Кларк
* 4 О’Шы
* 5 Кіа
* 6 Уілан
* 7 Мак-Гідзі
* 8 Мак-Карці
* 9 Лонг
* 10 Робі Кін
* 11 Мак-Клейн
* 12 Дафі
* 13 Хендрык
* 14 Уолтэрс
* 15 Крысці
* 16 Гівен (б)
* 17 Уорд
* 18 Мейлер
* 19 Брэдзі
* 20 Хулахан
* 21 Мёрфі
* 22 Куін
* 23 Рэндалф (б)
* трэнер: Марцін О’Ніл

 |

 |

|  |  |
| --- | --- |
| ⚙️   Тэматычныя сайты | AS.com · eu-football.info (ігрок) · FBref.com · FootballDatabase.eu · National Football Teams.com · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · Transfermarkt (трэнер) · worldfootball.net (ігрок) · УЕФА |